θεοι επι κηφισοφωντος αρχοντος επι της ιπποθωντιδος τριτης πρυτανειας ηι σωστρατιδης εχφαντου ευπυριδης εγραμματευεν εκτει επι δεκα τριτει και τριακοστει της πρυτανειας εκκλησια τωμ προεδρων επεψηφισζεν δημοχαρης φλυευς εδοξεν τωι δημωι δημοσθενης δημοκλεους λαμπτρευς ειπεν επειδη οι χειροτονηθεντες υπο του δημου επι την επιμελειαν του αγωνος και των αλλων των περι την εορτην του αμφιαραου καλως και φιλοτιμως επεμεληθησαν της τε πομπης τωι αμφιαραωι και του αγωνος του γυμνικου και ιππικου και της αποβασεως και των αλλων παντων των περι την πανηγυριν ων αυτοις προσεταξεν ο δημος δεδοχθαι τωι δημωι επαινεσαι τους αιρεθεντας φανοδημον διυλλου θυμαιταδην λυκουργον λυκοφρονος βουταδην δημαδην δημεου παιανιεα σωφιλον αριστοτελους φυλασιον θρασυλεοντα θεοφωντος αχαρνεα επιτελην σωινομου περγασηθεν νικηρατον νικιου κυδαντιδην επιχαρην αγωνοχαρους παιανιεα θυμοχαρην φαιδρου σφηττιον κηφισοφωντα λυσιφωντος χολαργεα δικαιοσυνης ενεκα και φιλοτιμιας της προς τον θεον και τον δημον των αθηναιων και στεφανωσαι αυτους χρυσωι στεφανωι απο 0 δραχμων δουναι δε αυτοις και εις θυσιαν και αναθημα 0 δραχμας το δε αργυριον το εις την θυσιαν προδανεισαι τον ταμιαν του δημου εν δε τοις πρωτοις νομοθεταις προσνομοθετησαι τωι ταμ[ι]αι δουναι δε και τας τριακοντα δ[ρ]αχμας τον ταμιαν του δημου τοις αιρεθεισιν επι τον αγωνα ας ειρηται διδοναι εν τωι νομωι τωι αιρεθεντι επι την ευταξιαν αναγραψαι δε τοδε το ψηφισμα τογ γραμματεα της βουλης και στησαι εν τωι ιερωι του αμφιαραου εις δε την αναγραφην της στηλης δουναι τον ταμιαν του δημου 0 δραχμας εκ των κατα ψηφισματα μεριζομενων τωι δημωι.
Oropia — Oropos — Amphiareion — 329/8 BC — IG VII 4254 — C.J. Schwenk, Athens (1985) 241, 50 — Epigr. tou Oropou 298
 329/8 BC 